CELEX: 32019R0139
Language: fi
Date: 2019-01-29 00:00:00
Title: Komission täytäntöönpanoasetus (EU) 2019/139, annettu 29 päivänä tammikuuta 2019, tehoaineen Beauveria bassiana kanta IMI389521 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

30.1.2019   
               
               
                  FI
               
               
                  Euroopan unionin virallinen lehti
               
               
                  L 26/4
               
            
         KOMISSION TÄYTÄNTÖÖNPANOASETUS (EU) 2019/139,
         annettu 29 päivänä tammikuuta 2019,
         tehoaineen Beauveria bassiana kanta IMI389521 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
         sekä katsoo seuraavaa:
         
                     (1)
                  
                  
                     Alankomaat vastaanotti 28 päivänä lokakuuta 2014 asetuksen (EY) N:o 1107/2009 7 artiklan 1 kohdan mukaisesti yrityksen Exosect Limited hakemuksen tehoaineen Beauveria bassiana kanta IMI389521 hyväksymiseksi.
                  
               
                     (2)
                  
                  
                     Asetuksen (EY) N:o 1107/2009 9 artiklan 3 kohdan mukaisesti Alankomaat, joka oli nimetty esitteleväksi jäsenvaltioksi, ilmoitti 2 päivänä kesäkuuta 2015 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.
                  
               
                     (3)
                  
                  
                     Esittelevä jäsenvaltio toimitti 22 päivänä helmikuuta 2016 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
                  
               
                     (4)
                  
                  
                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa 2 päivänä helmikuuta 2017.
                  
               
                     (5)
                  
                  
                     Elintarviketurvallisuusviranomainen toimitti 26 päivänä huhtikuuta 2017 hakijalle, jäsenvaltioille ja komissiolle päätelmänsä (2) siitä, voidaanko tehoaineen Beauveria bassiana kanta IMI389521 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.
                  
               
                     (6)
                  
                  
                     Komissio esitteli pysyvälle kasvi-, eläin-, elintarvike- ja rehukomitealle 24 päivänä lokakuuta 2018Beauveria bassianan kantaa IMI389521 koskevan tarkastelukertomuksen ja asetusluonnoksen Beauveria bassianan kannan IMI389521 hyväksymisestä.
                  
               
                     (7)
                  
                  
                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.
                  
               
                     (8)
                  
                  
                     Sen vuoksi on aiheellista hyväksyä Beauveria bassianan kanta IMI389521.
                  
               
                     (9)
                  
                  
                     Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä. Edellytyksiin on aiheellista sisällyttää tarvittaessa riskinhallintatoimenpiteitä.
                  
               
                     (10)
                  
                  
                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tehoaineen hyväksyminen
            Hyväksytään liitteessä I esitetty tehoaine Beauveria bassiana kanta IMI389521 kyseisessä liitteessä vahvistetuin edellytyksin.
         
         
            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 309, 24.11.2009, s. 1.
         
            (2)  EFSA (Elintarviketurvallisuusviranomainen), 2017. Conclusion on the peer review of the pesticide risk assessment of the active substance Beauveria bassiana IMI389521. EFSA Journal 2017;15(5):4831, 21 pp. doi:10.2903/j.efsa.2017.4831.
         
            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
      
      
         
            LIITE I
            
                        Nimi, tunnistenumero
                     
                     
                        IUPAC-nimi
                     
                     
                        Puhtaus (1)
                        
                     
                     
                        Hyväksymispäivä
                     
                     
                        Hyväksynnän päättymispäivä
                     
                     
                        Erityiset määräykset
                     
                  
                        
                           Beauveria bassianan kanta IMI389521
                        Viitenumero kantakokoelmassa CABI Genetic Resource Collection: IMI389521
                     
                     
                        Ei sovelleta
                     
                     
                        Beauverisiinin enimmäismäärä: 0,09 mg/kg
                     
                     
                        19. helmikuuta 2019
                     
                     
                        19. helmikuuta 2029
                     
                     
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Beauveria bassianan kantaa IMI389521 koskevan tarkastelukertomuksen päätelmät ja erityisesti sen lisäykset I ja II.
                        Tässä yleisarvioinnissa jäsenvaltioiden on kiinnitettävä erityistä huomiota
                        
                                    —
                                 
                                 
                                    
                                       B. bassianan kantaa IMI389521 sisältävien formulaatioiden varastointistabiilisuuteen, mukaan lukien beauverisiini-metaboliitin pitoisuuden taso varastoinnin jälkeen;
                                 
                              
                                    —
                                 
                                 
                                    käyttöolosuhteiden mukaisesti tuotetun beauverisiini-metaboliitin pitoisuuteen;
                                 
                              
                                    —
                                 
                                 
                                    beauverisiinin aiheuttamaan riskiin varastoidussa viljassa oleville tartunnan saaneille hyönteisille. On toteutettava toimenpiteitä sen varmistamiseksi, että tällaisia tuotteita ei kulkeudu elintarvike- ja rehuketjuun ottaen huomioon beauverisiinin luonnollinen taustataso viljoissa;
                                 
                              
                                    —
                                 
                                 
                                    käyttäjien ja työntekijöiden suojeluun ottaen huomioon, että B. bassianan kantaa IMI389521 pidetään kaikkien mikro-organismien tapaan mahdollisena herkistymisen aiheuttajana.
                                 
                              Ympäristöolosuhteiden säilymistä ja laadunvalvonta-analyysia tuotantoprosessin aikana on valvottava tarkasti, jotta varmistetaan valmisteluasiakirjassa SANCO/12116/2012 (2) tarkoitettujen mikrobiologista kontaminaatiota koskevien vaatimusten täyttyminen.
                        Käyttöedellytyksiin on tarvittaessa sisällyttävä riskinhallintatoimenpiteitä.
                     
                  
               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
            
               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.
         
      
      
         
            LIITE II
            Lisätään täytäntöönpanoasetuksen (EU) N:o 540/2011 liitteessä olevaan B osaan seuraava kohta:
            
               
                           ”130
                        
                        
                           
                              Beauveria bassianan kanta IMI389521
                           Viitenumero kantakokoelmassa CABI Genetic Resource Collection: IMI389521
                        
                        
                           Ei sovelleta
                        
                        
                           Beauverisiinin enimmäismäärä: 0,09 mg/kg
                        
                        
                           19. helmikuuta 2019
                        
                        
                           19. helmikuuta 2029
                        
                        
                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Beauveria bassianan kantaa IMI389521 koskevan tarkastelukertomuksen päätelmät ja erityisesti sen lisäykset I ja II.
                           Tässä yleisarvioinnissa jäsenvaltioiden on kiinnitettävä erityistä huomiota
                           
                                       —
                                    
                                    
                                       
                                          B. bassianan kantaa IMI389521 sisältävien formulaatioiden varastointistabiilisuuteen, mukaan lukien beauverisiini-metaboliitin pitoisuuden taso varastoinnin jälkeen;
                                    
                                 
                                       —
                                    
                                    
                                       käyttöolosuhteiden mukaisesti tuotetun beauverisiini-metaboliitin pitoisuuteen;
                                    
                                 
                                       —
                                    
                                    
                                       beauverisiinin aiheuttamaan riskiin varastoidussa viljassa oleville tartunnan saaneille hyönteisille. On toteutettava toimenpiteitä sen varmistamiseksi, että tällaisia tuotteita ei kulkeudu elintarvike- ja rehuketjuun ottaen huomioon beauverisiinin luonnollinen taustataso viljoissa;
                                    
                                 
                                       —
                                    
                                    
                                       käyttäjien ja työntekijöiden suojeluun ottaen huomioon, että B. bassianan kantaa IMI389521 pidetään kaikkien mikro-organismien tapaan mahdollisena herkistymisen aiheuttajana.
                                    
                                 Ympäristöolosuhteiden säilymistä ja laadunvalvonta-analyysia tuotantoprosessin aikana on valvottava tarkasti, jotta varmistetaan valmisteluasiakirjassa SANCO/12116/2012 (*1) tarkoitettujen mikrobiologista kontaminaatiota koskevien vaatimusten täyttyminen.
                           Käyttöedellytyksiin on tarvittaessa sisällyttävä riskinhallintatoimenpiteitä.
                        
                     
            
               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”